b'\n_START_ARTICLE_\nMathML\n_START_PARAGRAPH_\nMathML eli matemaattinen kuvauskieli (sanoista Mathematical Markup Language) on XML:n sovellus, jolla voidaan esitt\xc3\xa4\xc3\xa4 matemaattisia symboleja ja kaavoja. Tarkoituksena on sis\xc3\xa4llytt\xc3\xa4\xc3\xa4 verkkosivuihin matemaattisia kaavoja. MathML on W3C:n suositus.\n_START_SECTION_\nHistoria\n_START_PARAGRAPH_\nEnsimm\xc3\xa4inen m\xc3\xa4\xc3\xa4rittelyversio 1.01 julkaistiin hein\xc3\xa4kuussa 1999 ja versio 2.0 ilmestyi helmikuussa 2001. Lokakuussa 2003 MathML:n versio 2.0 julkaistiin lopullisena versiona._NEWLINE_MathML kehitettiin ennen XML:n nimiavaruuksia. Siksi MathML ei usein k\xc3\xa4yt\xc3\xa4 nimiavaruuksia ja ohjelmat, jotka k\xc3\xa4sittelev\xc3\xa4t MathML:\xc3\xa4\xc3\xa4, kuten Mozilla-selain, eiv\xc3\xa4t vaadi nimiavaruuksien m\xc3\xa4\xc3\xa4ritt\xc3\xa4mist\xc3\xa4. Ohjelmissa, jotka k\xc3\xa4ytt\xc3\xa4v\xc3\xa4t nimiavaruuksia MathML:ss\xc3\xa4, suositeltu nimiavaruus-URI on http://www.w3.org/1998/Math/MathML.\n_START_SECTION_\nEsitys ja merkitys\n_START_PARAGRAPH_\nXML:n tavoin MathML ei kuvaa ainoastaan esitysmuotoa, vaan se voi my\xc3\xb6s sis\xc3\xa4lt\xc3\xa4\xc3\xa4 kaavojen osien merkityksen. T\xc3\xa4m\xc3\xa4 j\xc3\xa4lkimm\xc3\xa4inen osa tunnetaan nimell\xc3\xa4 MathML-Content (content tarkoittaa sis\xc3\xa4lt\xc3\xb6\xc3\xa4). Koska laskua tai kaavaa s\xc3\xa4ilytet\xc3\xa4\xc3\xa4n erill\xc3\xa4\xc3\xa4n esityksest\xc3\xa4 se, miten sis\xc3\xa4llyksen tarkoitus kerrotaan, j\xc3\xa4tet\xc3\xa4\xc3\xa4n k\xc3\xa4ytt\xc3\xa4j\xc3\xa4lle. Esimerkiksi nettisivut, jotka sis\xc3\xa4lt\xc3\xa4v\xc3\xa4t MathML:ll\xc3\xa4 toteutetun kaavan, voidaan n\xc3\xa4ytt\xc3\xa4\xc3\xa4 normaaleina sivuina monilla eri selaimilla, mutta ruudunlukuohjelma voi lukea n\xc3\xa4k\xc3\xb6vammaiselle k\xc3\xa4ytt\xc3\xa4j\xc3\xa4lle saman MathML:n \xc3\xa4\xc3\xa4neen. (esimerkiksi k\xc3\xa4ytt\xc3\xa4en MathPlayer-lis\xc3\xa4osaa Internet Explorerissa).\n_START_SECTION_\nEditorit\n_START_PARAGRAPH_\nSuoran MathML tuki (mm. MathML:n leikkauksen ja liimauksen) sis\xc3\xa4lt\xc3\xa4vi\xc3\xa4 editoreja ovat julkaisseet Wolfram Research (Publicon)ja  Soft4science (SciWriter)._NEWLINE_MathML:\xc3\xa4\xc3\xa4 tukevia toimisto-ohjelmistoja ovat muun muassa OpenOffice ja KOffice ja matemaattisista ohjelmistoista Mathematica.\n_START_SECTION_\nMuunto\n_START_PARAGRAPH_\nMonia muunto-ohjelmia matemaattisen ilmaisun muuntamiseen MathML:ksi on markkinoilla, sis\xc3\xa4lt\xc3\xa4en muuntajia TeXin ja MathML:n v\xc3\xa4lill\xc3\xa4. ConTeXt k\xc3\xa4\xc3\xa4nt\xc3\xa4\xc3\xa4 MathML:n TeXiin (k\xc3\xa4ytt\xc3\xb6kohteena pdf-tiedostot). Design Sciencen MathTypell\xc3\xa4 voi WYSIWYG-editorissa k\xc3\xa4siteltyj\xc3\xa4 kaavoja muuntaa MathML:ksi. Wolfram Research tarjoaa nettisivun kirjoitettujen kaavojen k\xc3\xa4\xc3\xa4nt\xc3\xa4miseksi _NEWLINE_MathML:ksi._NEWLINE_GNU TeXmacs on WYSIWYG-editori, joka luotu matematiikan esityst\xc3\xa4 silm\xc3\xa4ll\xc3\xa4 pit\xc3\xa4en. MathML-muuntajia on kumpaankin suuntaan. TeXmacsia voidaan k\xc3\xa4ytt\xc3\xa4\xc3\xa4 kirjoittamaan matemaattisia XHTML-artikkeleita, jotka sis\xc3\xa4lt\xc3\xa4v\xc3\xa4t MathML:\xc3\xa4\xc3\xa4. _NEWLINE_Amaya, W3C:n selain-editori voidaan my\xc3\xb6s mainita wysiwyg-MathML-editorina.\n_START_SECTION_\nSelaimet\n_START_PARAGRAPH_\nYleisimmist\xc3\xa4 selaimista vain Gecko-moottoria k\xc3\xa4ytt\xc3\xa4v\xc3\xa4t selaimet (esimerkiksi Firefox ja Camino) osaavat sellaisinaan esitt\xc3\xa4\xc3\xa4 MathML:\xc3\xa4\xc3\xa4. Muut selaimet tarvitsevat lis\xc3\xa4osia MathML:n sis\xc3\xa4ll\xc3\xb6n n\xc3\xa4ytt\xc3\xa4miseen.\n_START_SECTION_\nMuita standardeja\n_START_PARAGRAPH_\nOpenMath on standardi, joka on pikemminkin suunniteltu sis\xc3\xa4lt\xc3\xa4m\xc3\xa4\xc3\xa4n kaavan tarkoituksen, mutta sit\xc3\xa4 voidaan k\xc3\xa4ytt\xc3\xa4\xc3\xa4 my\xc3\xb6s MathML:n lis\xc3\xa4n\xc3\xa4. OpenMathin suunnittelijat ovat suurimmaksi osaksi osallistuneet MathML-Contentin suunnitteluun.'